open-index/open-wikipedia-markdown huggingface dataset:
Yle

Η τηλεόραση **Yle** είναι ραδιοτηλεοπτικός φορέας της Φινλανδίας και ιδρύθηκε το 1926. Η Yleisradio Oy είναι ανώνυμη η οποία κατά κύριο λόγο ανήκει στο Φινλανδικό Κράτος. Η Yle έχει τέσσερα εθνικά τηλεοπτικά κανάλια, 38 ραδιοφωνικούς σταθμούς (οι 25 είναι περιφερειακοί). Αξίζει να πούμε ο,τι το 5% περίπου της χώρας έχει ως μητρική γλώσσα την Σουηδική.

Στον τομέα της διεθνούς μετάδοσης, μία από τις πιο γνωστές υπηρεσίες είναι Nuntii Latini δηλαδή η είδηση στα λατινικά, η οποία μεταδίδεται σε όλο τον κόσμο και διατίθεται μέσω του Διαδικτύου. Η Yle ήταν επίσης ένα από τα 23 ιδρύματα ραδιοτηλεοπτικών οργανισμών της Ευρωπαϊκής Ένωσης Ραδιοφωνίας από το 1950. Η Yle φιλοξένησε το διαγωνισμό τραγουδιού της Eurovision 2007 στο Ελσίνκι.

## Τηλεόραση
; **[[Yle TV1]]**
*Είναι το πρώτο κανάλι της Φινλανδικής τηλεόρασης. Προβάλλει ειδήσεις, ταινίες, σειρές, παιδικά, ντοκιμαντέρ και σατιρικές εκπομπές.
; **[[Yle TV2]]**
*Το δεύτερο κανάλι ιδρύθηκε το 1964 είναι κανάλι το οποίο μεταδίδει πολλά παιδικά και εφηβικές σειρές. Επίσης μεταδίδει την Eurovision
; **[[Yle Fem]]**
*Μεταδίδει προγράμματα στην Σουηδική γλώσσα. Μεταδίδει πολλές σειρές και παιδικά από την Τηλεόραση της Σουηδίας.
; **[[Yle Teema]]**
*Μεταδίδει βίντεο από τοπικά μέρη της Φινλανδίας.
; **[[TV Finland]]**
*Είναι το δορυφορικό κανάλι που μεταδίδεται σε μέρη της Ευρώπης.

## Εξωτερικοί σύνδεσμοι

* 

Κατηγορία:Μέσα Μαζικής Ενημέρωσης της Φινλανδίας
Κατηγορία:Επιχειρήσεις της Φινλανδίας
Κατηγορία:Μέλη της Ευρωπαϊκής Ραδιοτηλεοπτικής Ένωσης
Κατηγορία:Επιχειρήσεις Μέσων Μαζικής Ενημέρωσης
Yle TV1

Το **Yle TV1** είναι ένα φινλανδικό τηλεοπτικό κανάλι που ανήκει και λειτουργεί από το φινλανδικό δημόσιο ραδιοτηλεοπτικό φορέα Yle. Είναι το πρώτο και παλαιότερο τηλεοπτικό κανάλι στη Φινλανδία. Πάνω από το 70% των προγραμμάτων του καναλιού είναι ντοκιμαντέρ, ειδήσεις και παιδικές σειρές. Το κανάλι άρχισε να εκπέμπει την 1 Ιανουαρίου 1958 ως Φινλανδική Τηλεόραση. Το κανάλι μεταδίδεται σε ολόκληρη τη Φινλανδία.

## Επίσημη ιστοσελίδα
* 

Κατηγορία:Τηλεοπτικοί σταθμοί της Φινλανδίας
Δημήτριος Κωστάκος

Ο **Δημήτριος Κωστάκος** (Άγιοι Θεόδωροι Μαγνησίας, 1918  - 10 Μαΐου 1984) ήταν Έλληνας αξιωματικός και Αρχηγός του Γενικού Eπιτελείου Αεροπορίας (ΓΕΑ) από τις 13 Δεκεμβρίου 1967 έως τις 2 Ιουνίου 1972.

## Στρατιωτική σταδιοδρομία
Σπούδασε στη Σχολή Αεροπορίας και απέκτησε το βαθμό του Ανθυποσμηναγού κατά την αποφοίτησή του, το 1940. Κατά τον Ελληνοϊταλικό Πόλεμο του 1940 είχε ενεργό μέρος στις επιχειρήσεις και αργότερα στον πόλεμο στη Μέση Ανατολή. Κατά το Δεύτερο Παγκόσμιο Πόλεμο μετεκπαιδεύτηκε στο Ιράκ και μερικά χρόνια αργότερα στη Γαλλία. Το 1953 έλαβε μέρος και στον πόλεμο της Κορέας ως διοικητής του 13ου Σμήνους Κορέας (Ιανουάριος-Μάρτιος 1953), δράση για την οποία τιμήθηκε από τα Ηνωμένα Έθνη. Εν συνεχεία ανέλαβε διοικητής της 110 Πτέρυγας Μάχης (1953-54), επιτελής του ΝΑΤΟ στην Ιταλία (1954-57) και στο Παρίσι (1961-62) και διοικητής της σχολής Αεροπορίας (1964-65). Από το 1966 ως το 1967 ήταν υπαρχηγός ΓΕΑ και το Δεκέμβριο του 1967, κατά την περίοδο της χούντας, προήχθη σε αρχηγό του ΓΕΑ. 

Αποστρατεύτηκε το 1972 με το βαθμό του Πτεράρχου. Τιμήθηκε με πλήθος μεταλλίων και παράσημων, ανάμεσα στα οποία το Μετάλλιο του Κορεατικού Πολέμου, ο Πολεμικός Σταυρός Α΄ και Γ΄ Τάξης και ο Χρυσός Σταυρός του Γεωργίου Α΄ μετά ξιφών. 

## Πηγές
*Βιογραφία στο δικτυακό τόπο του ΓΕΑ, ανάκτηση 4-6-2013.

Κατηγορία:Έλληνες αξιωματικοί της Πολεμικής Αεροπορίας
Κατηγορία:Πολεμικός Σταυρός Γ' Τάξεως
Κατηγορία:Πολεμικός Σταυρός Α' Τάξεως
Κατηγορία:Χρυσός Σταυρός του Τάγματος του Γεωργίου Α΄
Κατηγορία:Αρχηγοί Γενικού Επιτελείου Αεροπορίας (Ελλάδα)
Κορώνα (μουσική)

μικρογραφία|100px|Το μουσικό σύμβολο της κορώνας
μικρογραφία|100px|Τριγωνική κορώνα (συνήθως ''βραχεία'')
μικρογραφία|100px|Τετράγωνη κορώνα (συνήθως ''μακρά'')
Η **κορώνα** είναι σύμβολο της μουσικής σημειογραφίας και σηματοδοτεί την επιμήκυνση της διάρκειας μιας νότας ή παύσης. Τοποθετείται πάνω ή κάτω από τη νότα, χωρίς να αποσαφηνίζεται επακριβώς η χρονική επιμήκυνση - ο διπλασιασμός της χρονικής αξίας δεν είναι ασυνήθιστος. Η κορώνα απαντάται από τον 15ο αιώνα σε έργα του Γκιγιώμ Ντυφαί και του Ζοσκέν· μπορεί να εμφανίζεται σε οποιοδήποτε σημείο ενός έργου, αν και πιο συχνά στην κατακλείδα μιας περιόδου, ή στο τέλος ενός κομματιού. 

Στην εποχή του Μπαρόκ και ειδικότερα στα χορικά του Γιόχαν Σεμπάστιαν Μπαχ η κορώνα σηματοδοτεί την ολοκλήρωση μιας φράσης, παρά την χρονική επιμήκυνση αυτή καθαυτή. Στα σημεία όπου εμφανίζεται, ο εκτελεστής οφείλει να «αναπνεύσει», διαχωρίζοντας έτσι τις μουσικές περιόδους. Στις δε άριες ντα κάπο της εποχής, η κορώνα ενέχει τη σημασία διαχωρισμού των δύο μερών που συναποτελούν την άρια· ο εκτελεστής στη λήξη της επιστρέφει στην αρχή και ολοκληρώνει στο σημείο της κορώνας. Στις σύγχρονες εκδόσεις αυτό συχνά αποσαφηνίζεται με την προσθήκη της ιταλικής λέξης *fine*, που σημαίνει *τέλος*. Από την άλλη, στο κοντσέρτο της περιόδου η κορώνα σηματοδοτεί την καντέντσα, το σημείο δηλαδή του έργου, όπου το σολιστικό όργανο εκτελεί κατά μόνας ένα αυτοσχεδιαστικό *πέρασμα*· η καντέντσα δεν καταγράφεται νότα προς νότα και ο ελεύθερος χαρακτήρας της έχει ως σκοπό την ανάδειξη της δεινότητας του εκτελεστή, αλλά και των δυνατοτήτων του οργάνου.

Στη νεότερη εποχή πολλοί συνθέτες επιλέγουν να αποσαφηνίζουν την ακριβή διάρκεια της κορώνας, προσθέτωντας εντός παρενθέσεων τη διάρκεια σε δευτερόλεπτα. Σε άλλες περιπτώσεις, αναγράφεται η λέξη *lunga* ή *brevis*, σηματοδοτώντας τη *μακρά* ή *βραχεία* φύση της. Εναλλακτικά, ο συνθέτης μπορεί να επιλέξει τη χρήση δύο ξεχωριστών συμβόλων κορώνας, χωρίς όμως αυτό να αποτελεί νόρμα στη σύγχρονη μουσική σημειογραφία.

Τέλος, η κορώνα ενίοτε σημειώνεται και πάνω από τη διαστολή, ενέχοντας τη σημασία μικρής παύσης. Αντ' αυτού ο συνθέτης μπορεί εναλλακτικά να χρησιμοποιήσει το σύμβολο της τομής (*caesura*, συμβολίζεται με //), που έχει την ίδια σημασία. Στην περίπτωση που η παύση αφορά ολόκληρη την ορχήστρα ή το μουσικό σύνολο, η κορώνα συνοδεύεται από τη συντομογραφία *G.P.*, που σημαίνει *Γενική Παύση* (από την γερμ. *Generalpause* ή την αγγλ. *General Pause*). Ο τρόπος αυτός διευκολύνει τους εκτελεστές και τον μαέστρο, ώστε να ξεχωρίζουν με ταχύτητα τις παύσεις που αφορούν στο μέρος του καθενός και αυτές που αφορούν ολόκληρο το σύνολο.

## Παραπομπές


## Πηγές
* Πάουλ Χίντεμιτ *Σύστημα βασικής μουσικής εκπαίδευσης* (μτφ. Κ. Νάσος) Αθήνα, 1985 ISBN 960-7030-01-X
* Eric Taylor *The AB guide to music theory* (vol. I) London, 1989 ISBN 1-85472-446-0
* Charles Walton *Βασικές μουσικές φόρμες* (μτφ. Ν. Τσαφταρίδης) Αθήνα, 1990, ISBN 960-7266-10-2

Κατηγορία:Μουσική σημειογραφία
Κατηγορία:Ρυθμός και μέτρο
Ποδοσφαιρική Ομοσπονδία Λίχτενσταϊν

Η **Ποδοσφαιρική Ομοσπονδία Λίχτενσταϊν** (γερμανικά: *Liechtensteiner Fussballverband*, LFV) αποτελεί τον ανώτατο οργανισμό διοίκησης του ποδοσφαίρου στο Λίχτενσταϊν. Ιδρύθηκε το 1934, ενώ το 1974 έγινε μέλος της FIFA και της UEFA. Είναι η μόνη χώρα-μέλος της UEFA που δεν διοργανώνει πρωτάθλημα, καθώς οι ομάδες είναι λίγες. Αντίθετα διοργανώνει κάθε χρόνο το Κύπελλο Λίχτενσταϊν (FL1 Aktiv-Cup), ενώ είναι υπεύθυνη για την οργάνωση και διοίκηση των εθνικών ομάδων ανδρών, γυναικών και νέων του Λίχτενσταϊν. Πρόεδρος της ομοσπονδίας μέχρι πρότινος ήταν ο Ράινχαρντ Βάλσερ.

## Λογότυπο
Το λογότυπο της Ομοσπονδίας αλλάζει κατά καιρούς. Η τελευταία αλλαγή έγινε το 2018.

## Παραπομπές


## Εξωτερικοί σύνδεσμοι
*  
* H LFV στην επίσημη ιστοσελίδα της FIFA 
* H LFV στην επίσημη ιστοσελίδα της UEFA

Κατηγορία:Ποδοσφαιρικές ομοσπονδίες Λίχτενσταϊν
Λιχτενσταιν
2818 Γιουβενάλης

Ο **Γιουβενάλης (Juvenalis)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,91. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του Ρωμαίου σατιρικού ποιητή Γιουβενάλη.

## Φυσικά χαρακτηριστικά
Ο φασματικός τύπος του Γιουβενάλη είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γιουβεναλης
2819 Ενσόρ

Ο **Ενσόρ (Ensor)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,803. Ανακαλύφθηκε το 1933 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του προς τιμή του Βέλγου (αγγλικής καταγωγής) ζωγράφου Τζέιμς Ενσόρ.

## Φυσικά χαρακτηριστικά
Η μέση διάμετρος του Ενσόρ εκτιμάται σε 11 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,193 ± 0,057.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ενσορ
2820 Ιίσαλμι

Ο **Ιίσαλμι** (*Iisalmi*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1942 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του από την ομώνυμη πόλη και δήμο της Φινλανδίας.

## Φυσικά χαρακτηριστικά
Τα φυσικά χαρακτηριστικά του Ιίσαλμι είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ιισαλμι
2821 Σλάβκα

Η **Σλάβκα (Slávka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1978 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και του έδωσε το όνομα της μητέρας της, Σλάβα Βάβροβα, στην υποκοριστική του μορφή.

## Φυσικά χαρακτηριστικά
Τα φυσικά χαρακτηριστικά της Σλάβκα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σλαβκα
2822 Σακατζάβεα

Η **Σακατζάβεα (Sacajawea)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά της προς τιμή της Ινδιάνας Σακατζάβεα, οδηγού στην εξερευνητική αποστολή των Λιούις και Κλαρκ (1804-1806) στις βορειοδυτικές ΗΠΑ.

## Φυσικά χαρακτηριστικά
Τα φυσικά χαρακτηριστικά της Σακατζάβεα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σακατζαβεα
2824 Φράνκε

Ο **Φράνκε (Franke)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1934 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Αμερικανού βιοφυσικού Ερνστ Φράνκε (*Ernst H. Franke*). Δεν πρέπει να συγχέεται με τον αστεροειδή 4546 Φρανκ.

## Φυσικά χαρακτηριστικά
Τα φυσικά χαρακτηριστικά του Φράνκε είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Φρανκε
2825 Κρόσμπυ

Ο **Κρόσμπυ (Crosby)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,038. Ανακαλύφθηκε το 1938 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά του προς τιμή του Αμερικανού τραγουδιστή και ηθοποιού Μπινγκ Κρόσμπυ.

## Φυσικά χαρακτηριστικά
Τα φυσικά χαρακτηριστικά του Κρόσμπυ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κροσμπυ
2826 Άχτι

Ο **`Αχτι (Ahti)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,80. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου, και πήρε το όνομά του από το όνομα του θεού της θάλασσας στη φινλανδική μυθολογία.

## Φυσικά χαρακτηριστικά
Η μέση διάμετρος του `Αχτι εκτιμάται σε 36,71 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0628 ± 0,010. Ο `Αχτι περιστρέφεται γύρω από τον εαυτό του πιθανώς μία φορά κάθε 24 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Αχτι
2827 Βέλαμο

Ο **Βέλαμο (Vellamo)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,96. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του από το όνομα της θεάς της θάλασσας στη φινλανδική μυθολογία.

## Φυσικά χαρακτηριστικά
Ο φασματικός τύπος του Βέλαμο είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βελαμο
We Have Arrived

Το **We Have Arrived** είναι το πρώτο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου το Νοέμβριο του 1984 μέσω της δισκογραφικής εταιρείας "Azra Records" και επανεκδόθηκε σε μορφή CD τον Ιούνιο του 2008 από τη "Axe Killer".

Το συγκεκριμένο άλμπουμ αποτέλεσε έναν από τους πρώτους δίσκους του μουσικού ιδιώματος Thrash Metal, θεωρούμενο ως ένα ακατέργαστο διαμάντι από τους κριτικούς, αφού η παραγωγή του είναι μέτρια και οι Dark Angel δεν είχαν ακόμη πάρει την τελική τους μορφή, η οποία περιελάμβανε τον Τζην Χόγκλαν στα τύμπανα.

Το τραγούδι "*Merciless Death*" διασκευάστηκε από τους ίδιους στον επόμενο δίσκο τους, "*[[Darkness Descends]]*".

## Τραγούδια
1. **We Have Arrived** *(Doty, Durkin, Meyer, Yahn, Schwarz)* - 4:07
2. **Merciless Death** *(Doty, Durkin, Meyer, Yahn, Schwarz)* - 4:28
3. **Falling from the Sky** *(Doty, Durkin, Meyer, Yahn, Schwarz)* - 4:23
4. **Welcome to the Slaughter House** *(Doty, Durkin, Meyer, Yahn, Schwarz)* - 5:23
5. **No Tomorrow** *(Doty, Durkin, Meyer, Yahn, Schwarz)* - 6:31
6. **Hell's On It's Knees** *(Doty, Durkin, Meyer, Yahn, Schwarz)* - 4:14
7. **Vendetta** *(Doty, Durkin, Meyer, Yahn, Schwarz)* - 4:14

## Τα μέλη του συγκροτήματος
Το "*We Have Arrived*" ηχογραφήθηκε από τους εξής μουσικούς:

* Ντον Ντότι - φωνητικά
* Έρικ Μέγιερ - κιθάρα
* Τζιμ Ντάρκιν - κιθάρα
* Ρομπ Γιαν - μπάσο
* Τζακ Σβαρτζ - τύμπανα

## Πηγές
* We Have Arrived - Dark Angel | Songs, Reviews, Credits | AllMusic
* We Have Arrived - Dark Angel | Release Info | AllMusic
* Dark Angel - We Have Arrived - Encyclopaedia Metallum - The Metal Archives

Κατηγορία:Δισκογραφία των Dark Angel
Κατηγορία:Άλμπουμ του 1984
Εθνική Ιρλανδίας 1882–1950 (ποδόσφαιρο ανδρών)

Η **εθνική ομάδα ποδοσφαίρου της Ιρλανδίας** εκπροσωπούσε την Ιρλανδία στις διεθνείς αναμετρήσεις από το 1882 έως το 1950. Τελούσε υπό τη διοίκηση της Ιρλανδικής Ποδοσφαιρικής Ομοσπονδίας (IFA) και είναι η τέταρτη παλαιότερη εθνική ομάδα ποδοσφαίρου στον κόσμο. Αγωνιζόταν κυρίως στο Βρετανικό Εσωτερικό Πρωτάθλημα εναντίον της Αγγλίας, της Σκωτίας και της Ουαλίας. Αν και συχνά συναγωνίζονταν με την Ουαλία για να αποφύγει το ξύλινο κουτάλι (βραβείο το οποίο απονέμεται συνήθως σε ένα άτομο ή μια ομάδα που έχει έρθει τελευταία σε έναν διαγωνισμό), η Ιρλανδία κατάφερε να κερδίσει το πρωτάθλημα το 1914, και από κοινού με την Αγγλία και τη Σκωτία το 1903.

Μετά τον διαχωρισμό της Ιρλανδίας στα τέλη της δεκαετίας του 1920, αν και η εξουσία της IFA επί των συλλόγων περιοριζόταν στη Βόρεια Ιρλανδία, η Εθνική Ομάδα της IFA συνέχισε να καλεί παίκτες από το σύνολο των εδαφών της Ιρλανδίας έως το 1950, και δεν χρησιμοποίησε την ονομασία "Βόρεια Ιρλανδία" παρά μόνο το 1954 στις διοργανώσεις της FIFA, και αργότερα στα πλαίσια του Εσωτερικού Βρετανικού Πρωταθλήματος. Η σύγχρονη Εθνική Βόρειας Ιρλανδίας της IFA αναγνωρίζεται ως η διάδοχη κατάσταση της αρχικής Εθνικής Ιρλανδίας. Στη διάρκεια αυτής της περιόδου, η εθνική ομάδα, οργανωμένη υπό την αποσχισθείσα Ποδοσφαιρική Ομοσπονδία Ιρλανδίας (FAI), για σύντομο διάστημα παράτασε ομάδα υπό την ονομασία Ιρλανδία, η οποία σήμερα εκπροσωπεί την Δημοκρατία της Ιρλανδίας.

## Δείτε επίσης
* Το πρώτο έμβλημα της IFA

## Εξωτερικοί σύνδεσμοι
*The Irish FA
***[[IFFHS]]**
**1800s Ιστορία και Στατιστικά
***[[Rec.Sport.Soccer Statistics Foundation|RSSSF]]**
**(Βόρεια) Ιρλανδία - Διεθνή Αποτελέσματα
**Εσωτερικό Βρετανικό Πρωτάθλημα 1903
**Εσωτερικό Βρετανικό Πρωτάθλημα 1914
* Η αμφίεση της εθνικής Ιρλανδίας historicalkits.co.uk

Κατηγορία:Εθνική Ιρλανδίας (ποδόσφαιρο)
Live Scars

Το **Live Scars** είναι ζωντανά ηχογραφημένο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου το 1990 μέσω της δισκογραφικής εταιρείας "Combat Records" και επανεκδόθηκε σε μορφή CD στις 6 Μαρτίου του 2000 από την "Century Media".

Η ηχογράφηση του δίσκου έγινε στο "Country Club" της Ρεσέντα, στην Καλιφόρνια των Ηνωμένων Πολιτειών.

Στην έκδοση του CD περιλαμβάνεται και η διασκευή στο "*I Don't Care About You*" των Fear.

## Τραγούδια
### Αρχική Έκδοση βινυλίου
1. **Leave Scars** *(Durkin, Hoglan)* - 9:31
2. **The Burning of Sodom** *(Durkin, Hoglan, Doty, Meyer)* - 3:32
3. **Never to Rise Again** *(Durkin, Hoglan, Reinhart)* - 4:09
4. **The Promise of Agony** *(Durkin, Hoglan)* - 8:50
5. **We Have Arrived** *(Doty, Durkin, Meyer, Yahn, Schwarz)* - 3:56

### Bonus τραγούδια στην έκδοση του CD
6. **Death is Certain (Life is not)** *(Durkin, Hoglan, Meyer, Yahn)* - 3:53
7. **The Death of Innocence** *(Durkin, Hoglan)* - 5:36
8. **I Don't Care About You** *(Ving)* - 3:21

## Τα μέλη του συγκροτήματος
Το "*Live Scars*" ηχογραφήθηκε από τους εξής μουσικούς:

* Ρον Ράινχαρτ - φωνητικά
* Έρικ Μέγιερ - κιθάρα
* Μπρετ Έρικσεν - κιθάρα
* Μάικ Γκονζάλεζ - μπάσο
* Τζην Χόγκλαν - τύμπανα

## Πηγές
* Live Scars - Dark Angel | Songs, Reviews, Credits | AllMusic
* Live Scars - Dark Angel | Releases | AllMusic
* Dark Angel - Live Scars - Encyclopaedia Metallum: The Metal Archives
* Dark Angel - Metal Storm
* Dark Angel - Live Scars at Discogs

Κατηγορία:Δισκογραφία των Dark Angel
Κατηγορία:Άλμπουμ του 1990
Darkness Descends

Το **Darkness Descends** είναι το δεύτερο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου το Νοέμβριο του 1986 μέσω της δισκογραφικής εταιρείας "Combat Records" και επανεκδόθηκε σε μορφή CD στις 31 Μαΐου του 1999 από την "Century Media", με δύο ζωντανές εκτελέσεις των "*Merciless Death*" και "*Perish in Flames / Darkness Descends*".

## Ιστορία του δίσκου
Στις αρχές του 1985, οι Dark Angel συμπεριλήφθηκαν στη συλλογή "*Metal Massacre VI*" με το κομμάτι "*Welcome to the Slaughter House*". Αυτή η κίνηση τράβηξε την προσοχή της "Combat Records", η οποία τους πρότεινε συμβόλαιο για τις επόμενες κυκλοφορίες τους.

Μέσα στο 1986 το συγκρότημα ηχογράφησε το "*Darkness Descends*", σε παραγωγή του Ράντι Μπερνς. Το άλμπουμ παρουσιάζει ένα ηχητικό σύνολο σε γρήγορες ταχύτητες, με επιθετικά φωνητικά και πολύ καλή ισορροπία ανάμεσα στα όργανα. Το ομώνυμο κομμάτι θεωρείται ένα από τα κλασικά του είδους και οι στίχοι του αναφέρονται σε χαρακτήρες του κόμικ "Judge Dredd", ενώ το "*Merciless Death*" ήταν επανεκτέλεση του τραγουδιού από το πρώτο τους άλμπουμ, "*[[We Have Arrived]]*". Το τραγούδι "*Black Prophecies*" αναφέρεται στο Νοστράδαμο και το "*Perish in Flames*" σε ένα φανταστικό πυρηνικό ολοκαύτωμα.

Ο δίσκος θεωρείται ένας από τους καλύτερους στην ιστορία του ιδιώματος και ανέβασε τη δημοτικότητα του συγκροτήματος στο κοινό του ανερχόμενου, το 1986, μουσικού κινήματος. Σε αυτό το άλμπουμ συμμετείχε για πρώτη φορά ο βασικός ντράμερ του συγκροτήματος Τζην Χόγκλαν, προσφέροντας και με τη συνθετική του ικανότητα.

## Τραγούδια
1. **Darkness Descends** *(Durkin, Hoglan)* - 5:49
2. **The Burning of Sodom** *(Durkin, Hoglan, Doty, Meyer)* - 3:16
3. **Hunger of the Undead** *(Durkin, Hoglan, Meyer)* - 4:16
4. **Merciless Death** *(Durkin, Doty)* - 4:04
5. **Death is Certain (Life is not)** *(Durkin, Hoglan, Meyer, Yahn)* - 4:15
6. **Black Prophecies** *(Durkin, Hoglan)* - 8:29
7. **Perish in Flames** *(Durkin, Doty)* - 4:49

## Τα μέλη του συγκροτήματος
Το "*Darkness Descends*" ηχογραφήθηκε από τους εξής μουσικούς:

* Ντον Ντότι - φωνητικά
* Έρικ Μέγιερ - κιθάρα
* Τζιμ Ντάρκιν - κιθάρα
* Ρομπ Γιαν - μπάσο
* Τζην Χόγκλαν - τύμπανα

## Πηγές
* Darkness Descends - Dark Angel | Songs, Reviews, Credits | AllMusic
* Darkness Descends - Dark Angel | Releases | AllMusic
* Dark Angel - Darkness Descends - Encyclopaedia Metallum
* Rate Your Music's "Best Thrash Metal Albums of all time
* 10 albums that prove 1986 was the best year for thrash - TeamRock

Κατηγορία:Δισκογραφία των Dark Angel
Κατηγορία:Άλμπουμ του 1986
Leave Scars

Το **Leave Scars** είναι το τρίτο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου τον Ιανουάριο του 1989 μέσω της δισκογραφικής εταιρείας "Combat Records" και επανεκδόθηκε σε μορφή CD στις 18 Οκτωβρίου του 1999 από τη "Century Media".

Το άλμπουμ ήλθε μετά από ένα διάστημα λίγο μεγαλύτερο των δύο χρόνων από το προηγούμενο άλμπουμ τους "*[[Darkness Descends]]*", συνεχίζοντας στο επιθετικό thrash metal του συγκροτήματος από το Λος Άντζελες. Το "*Leave Scars*" περιέχει τα ορχηστρικά κομμάτια "*Cauterization*" και "*Worms*", όπως και μία διασκευή στο "*Immigrant Song*" από το τρίτο άλμπουμ των Led Zeppelin.

Αυτός ήταν ο μοναδικός δίσκος των Dark Angel ο οποίος κατάφερε να μπει στο Billboard 200, ανεβαίνοντας στο # 159.

## Τραγούδια
1. **The Death of Innocence** *(Durkin, Hoglan)* - 3:49
2. **Never to Rise Again** *(Durkin, Hoglan, Reinhart)* - 3:55
3. **No One Answers** *(Durkin, Hoglan)* - 7:50
4. **Cauterization** *(Durkin, Hoglan)* - 7:20
5. **Immigrant Song** *(Page, Plant)* - 1:47
6. **Older Than Time Itself** *(Durkin, Hoglan)* - 6:59
7. **Worms** *(Durkin, Hoglan)* - 2:18
8. **The Promise of Agony** *(Durkin, Hoglan)* - 8:25
9. **Leave Scars** *(Durkin, Hoglan)* - 7:40

## Θέσεις τσαρτ
***Leave Scars*** *(άλμπουμ)*

***Επίσημη κυκλοφορία: [[24 Ιανουαρίου]] [[1989]]***

## Τα μέλη του συγκροτήματος
Το "*Leave Scars*" ηχογραφήθηκε από τους εξής μουσικούς:

* Ρον Ράινχαρτ - φωνητικά
* Έρικ Μέγιερ - κιθάρα
* Τζιμ Ντάρκιν - κιθάρα
* Μάικ Γκονζάλεζ - μπάσο
* Τζην Χόγκλαν - τύμπανα
* Ρον Έρικσεν - φωνητικά στο "*The Promise of Agony*"

## Πηγές
* Leave Scars - Dark Angel | Songs, Reviews, Credits | AllMusic
* Εκδόσεις
* Dark Angel - Leave Scars - Encyclopaedia Metallum: The Metal Archives
* Dark Angel - Chart history | Billboard 

Κατηγορία:Δισκογραφία των Dark Angel
Κατηγορία:Άλμπουμ του 1989
Time Does Not Heal

Το **Time Does Not Heal** είναι το τέταρτο άλμπουμ του αμερικανικού thrash metal συγκροτήματος Dark Angel, το οποίο κυκλοφόρησε σε μορφή βινυλίου το Φεβρουάριο του 1991 μέσω της δισκογραφικής εταιρείας "Combat Records" και επανεκδόθηκε σε μορφή CD στις 6 Μαρτίου του 2000 από την "Century Media". Η ίδια εταιρεία κυκλοφόρησε το άλμπουμ στις 28 Ιουλίου 2008 με δύο ζωντανές εκτελέσεις των "*The Promise of Agony*" και "*I Don't Care About You*".

Η διάρκεια του δίσκου ξεπερνάει τη μία ώρα, με εννέα συνθέσεις οι οποίες διαρκούν από πέντε ως εννέα λεπτά, ενώ η αρχική έκδοση του ανέφερε ότι περιέχει 246 ριφ.

Αυτός ήταν ο τελευταίος δίσκος του συγκροτήματος το οποίο διαλύθηκε το 1992 και παρ' όλο που επανενώθηκε από το 2002 ως το 2005, δεν κυκλοφόρησε κάποια νέα ηχογράφηση.

## Τραγούδια
1. **Time Does Not Heal** *(Hoglan, Eriksen, Reinhart)* - 6:40
2. **Pain's Invention, Madness** *(Hoglan, Eriksen)* - 7:44
3. **Act of Contrition** *(Hoglan, Eriksen)* - 6:10
4. **The New Priesthood** *(Hoglan, Eriksen)* - 7:15
5. **Psychosexuality** *(Hoglan, Eriksen)* - 8:56
6. **An Ancient Inherited Shame** *(Hoglan, Reinhart)* - 9:16
7. **Trauma and Catharsis** *(Hoglan, Reinhart)* - 8:22
8. **Sensory Deprivation** *(Hoglan, Eriksen)* - 7:36
9. **A Subtle Induction** *(Hoglan, Eriksen, Reinhart)* - 5:06

## Τα μέλη του συγκροτήματος
Το "*Time Does Not Heal*" ηχογραφήθηκε από τους εξής μουσικούς:

* Ρον Ράινχαρτ - φωνητικά
* Έρικ Μέγιερ - κιθάρα
* Μπρετ Έρικσεν - κιθάρα
* Μάικ Γκονζάλεζ - μπάσο
* Τζην Χόγκλαν - τύμπανα

## Πηγές
* Time Does Not Heal - Dark Angel | Songs, Reviews, Credits | AllMusic
* Time Does Not Heal - Dark Angel | Releases | AllMusic
* Dark Angel - Time Does Not Heal - Encyclopaedia Metallum
* Dark Angel - Metal Storm

Κατηγορία:Δισκογραφία των Dark Angel
Κατηγορία:Άλμπουμ του 1991
Όρμος Ανοιχτό

Ο **όρμος Ανοιχτό** ή **Ανοικτό** ή **κόλπος του Ίμερου** ή **όρμος Αναδούλι** είναι ανοικτός κόλπος του Βορείου Αιγαίου (Θρακικό Πέλαγος) στα παράλια της Θράκης στην Περιφερειακή Ενότητα Ροδόπης. 

Ο κόλπος χαρακτηρίζεται από σχετικά χαμηλό βάθος και αμμώδεις παραλίες. Ορίζεται ανατολικά και δυτικά από τα αμμώδη ακρωτήρια Προφήτη Ηλία και Κουρουσμηλού, αντίστοιχα. Στον όρμο υπάρχουν (από ανατολή προς δύση) οι αμμώδεις παραλίες Προφήτη Ηλία, Αμπελακίων, Παραλία Ίμερου, Κοτσακουμιού, Μολυβωτής, Κουρουσμηλού. Στο μυχό του κόλπου υπάρχει δυτικά το δέλτα του ποταμού Βοζβόζη που αποστραγγίζει τη γειτονική λίμνη Ισμαρίδα και το δέλτα του ποταμού Λίσσου ανατολικά. Στα ανατολικά του δέλτα του Λίσσου βρίσκεται το Λιμάνι του Ίμερου. Στον όρμο Ανοιχτό καταλήγουν τα ύδατα της λιμνοθάλασσας Έλους και τη λιμνοθάλασσας Λίμνης. 

Ο κόλπος έχει ανοικτό ορίζοντα προς νότο και οπτική επαφή με τη Θάσο, τη Λήμνο και τη Σαμοθράκη.

## Αναφορές
* Υπουργείο Μακεδονίας - Θράκης, Γεωγραφία Θράκης  
* Anaduli Bay, Greece

Κατηγορία:Όρμοι της Ελλάδας
Κατηγορία:Αιγαίο Πέλαγος
Κατηγορία:Γεωγραφία της Ροδόπης
Κατηγορία:Θρακικό Πέλαγος
Ρον Ράινχαρτ

Ο **Ρον Ράινχαρτ** είναι τραγουδιστής της thrash metal μουσικής σκηνής, γνωστός για τη συμμετοχή του στο συγκρότημα Dark Angel.

## Καριέρα
Ο **Ρον Ράινχαρτ** (*πραγ. όνομα Ρόναλντ Χίλμπας*) γεννήθηκε στο Νόργουολκ της Καλιφόρνια.

Το 1987, ο Ράινχαρτ εντάχθηκε στους Dark Angel, περιοδεύοντας μαζί τους πριν ηχογραφήσουν το δίσκο "*[[Leave Scars]]*" το 1989, το ζωντανά ηχογραφημένο "*[[Live Scars]]*" το 1990 και το "*[[Time Does Not Heal]]*" το 1991.

Το 1992, οι Dark Angel διαλύθηκαν και ο Ράινχαρτ δημιούργησε τους Hunger μαζί με τον Έρικ Μέγιερ, τον μπασίστα Γκρεγκ Ρο και το ντράμερ Ρ. Ντ. Ντέιβις, κυκλοφορώντας ένα ντέμο πριν διαλυθούν.

Το 1997, σχημάτισε τους Oil μαζί με τον κιθαρίστα Μπλέικ Νέλσον, τον μπασίστα Τζόναθαν Τίμενς και το ντράμερ Τζέισον Βάντερ Παλ. Εκείνη τη χρονιά, κυκλοφόρησαν το ΕΡ "*Oil*" για να συνεχίσουν με το δίσκο "*Refine*", το 2000. Ο Ράινχαρτ επέστρεψε στους Dark Angel το 2002, υποφέροντας ένα σοβαρό τραυματισμό στη σπονδυλική στήλη το Μάιο του 2003, ενώ την ίδια χρονιά κυκλοφόρησε το ζωντανά ηχογραφημένο "*Choice Cuts Off the Chopping Block*" με τους Oil.

Ο Ράινχαρτ συνέχισε να αντιμετωπίζει προβλήματα υγείας μέχρι το 2005, όταν αναγκάστηκε να αποχωρήσει από τους Dark Angel οι οποίοι αποφάσισαν να διαλυθούν, ενώ διέλυσε και τους Oil σταματώντας οριστικά τη μουσική του καριέρα.

Τον Σεπτέμβριο του 2013, ανακοινώθηκε η επανένωση των Dark Angel με τον Ράινχαρτ να αναλαμβάνει και πάλι τα φωνητικά.

## Δισκογραφία
### με τους Dark Angel
* *[[Leave Scars]]* (1989)
* *[[Live Scars]]* (1990)
* *[[Time Does Not Heal]]* (1991)

### με τους Oil
* *Oil* (EP) (1997)
* *Refine* (2000)
* *Choice Cuts Off the Chopping Block* (2003)

### Άλλες συμμετοχές
* Nuclear Assault - *Live at the Hammersmith Odeon*" (1992)

## Πηγές
* Dark Angel - Whiplash
* Ron Rinehart - Encyclopaedia Metallum: The Metal Archives
* BBC Music 
* DARK ANGEL Frontman Sustains Spine Injury, Band Postpone Summer Tour Plans - May 20, 2003

Κατηγορία:Αμερικανοί τραγουδιστές
Κατηγορία:Ροκ μουσικοί
Έρικ Μέγιερ

Ο **Έρικ Μέγιερ** είναι κιθαρίστας της thrash metal μουσικής σκηνής, γνωστότερος ως μέλος του συγκροτήματος Dark Angel.

## Καριέρα
Ο Μέγιερ γεννήθηκε στις 23 Αυγούστου του 1966 στο Λονγκ Μπιτς της Καλιφόρνια και μαθήτευσε στο "Downey High School" του Λος Άντζελες. Εκεί γνώρισε τον Τζιμ Ντάρκιν, τον Ντον Ντότι και τον Ρομπ Γιαν, με τους οποίους συνεργάστηκε στους Dark Angel.

Στους Dark Angel εντάχθηκε το 1984, συμμετέχοντας συνθετικά σε όλα τα τραγούδια του πρώτου τους δίσκου, "*[[We Have Arrived]]*". Δύο χρόνια μετά το πρώτο τους άλμπουμ ακολούθησε το "*[[Darkness Descends]]*", ένας από τους σημαντικότερους δίσκους του thrash metal με το συγκρότημα να περιοδεύει μαζί με μεγάλα ονόματα του χέβι μέταλ όπως οι Motörhead και οι Megadeth. Ακολούθησαν τα άλμπουμ "*[[Leave Scars]]*" (1989) και "*[[Time Does Not Heal]]*" (1991) όπως και το ζωντανά ηχογραφημένο "*[[Live Scars]]*", πριν το συγκρότημα διαλυθεί.

Μετά τη διάλυση των Dark Angel, ο Μέγιερ μαζί με τον τραγουδιστή Ρον Ράινχαρτ σχημάτισαν τους Hunger με τη συμμετοχή του μπασίστα Γκρεγκ Ρο και του ντράμερ Ρ. Ντ. Ντέιβις. Οι Hunger ηχογράφησαν ένα ντέμο, το 1993, για να διαλυθούν λίγο αργότερα.

Ο Μέγιερ συμμετείχε ως γκεστ στο "*The Rotten Ways of Human Misery*" των Blackthorn, ενώ έκανε και την παραγωγή του δίσκου. Το 1994, έκανε την παραγωγή και μίξη του "*F.A.L.*" των μεξικανών Pactum, όπως και του "*Cronicas de Dolor*" των, επίσης μεξικανών Transmetal.

Τον Σεπτέμβριο του 2013, ανακοινώθηκε η δεύτερη επανένωση των Dark Angel, χωρίς τον Μέγιερ στη σύνθεση τους. Ένα μήνα αργότερα, δημοσιεύθηκε βίντεο που έδειχνε το συγκρότημα να κάνει πρόβα με τον Μέγιερ, πλέον, να έχει ενταχθεί και να περιοδεύει μαζί τους το 2014.

## Δισκογραφία

## Πηγές
* Dark Angel - Whiplash
* Eric Meyer - Encyclopaedia Metallum: The Metal Archives
* BBC Music 

Κατηγορία:Αμερικανοί κιθαρίστες
Κατηγορία:Ροκ μουσικοί
Γερμανική Ποδοσφαιρική Ομοσπονδία

Η **Γερμανική Ποδοσφαιρική Ομοσπονδία** (γερμανικά: *Deutscher Fußball-Bund*, DFB) είναι μη κερδοσκοπική οργάνωση και είναι υπεύθυνη για τις ποδοσφαιρικές διοργανώσεις και τις εθνικές ομάδες ανδρών, γυναικών και νέων στη Γερμανία. Εδρεύει στη Φρανκφούρτη και έχει υπό τη σκέπη της 5 περιφεριακές και 21 εθνικές ενώσεις, ως πλήρη μέλη, στις οποίες είναι εγγεγραμμένα περισσότερα από 25.000 γερμανικά ποδοσφαιρικά σωματεία.

Η DFB εποπτεύει τα επαγγελματικά πρωταθλήματα που διεξάγει η Γερμανική Ποδοσφαιρική Λίγκα (DFL) και τα ερασιτεχνικά πρωταθλήματα της Ρεγκιοναλίγκα και της Ομπερλίγκα, ενώ διοργανώνει το πρωτάθλημα της 3. Λίγκα, όπως και το Κύπελλο Γερμανίας.

## Ιστορία
Ιδρύθηκε στις 28 Ιανουαρίου του 1900 στη Λειψία. Λόγω της παγκόσμιας καταδίκης της Γερμανίας μετά το Δεύτερο Παγκόσμιο Πόλεμο, η Ομοσπονδία είχε αποκλειστεί από τη ΦΙΦΑ στις αρχές του 1945 (είχε προηγηθεί η επίσημη αποπομπή της το 1940), ενώ ακολούθησε η επανίδρυσή της στις 10 Ιουλίου του 1949 στη Στουτγκάρδη. Μετά την επανένωση το 1990, η Γερμανική Ποδοσφαιρική Ένωση (DFV) απορροφήθηκε από την DFB.

## Μέλη
Άμεσα μέλη της DFB είναι μόνο οι πέντε περιφερειακές ενώσεις και οι 21 κρατιδιακές ενώσεις της, μαζί με την Deutsche Fußball Liga, ενώ οι σύλλογοι που συμμετέχουν στο σύστημα ποδοσφαιρικών πρωταθλημάτων Γερμανίας είναι μέλη των κρατιδιακών ενώσεων που καλύπτουν την περιοχή τους.

* Νότια Γερμανική Ποδοσφαιρική Ένωση
** Ποδοσφαιρική Ένωση Έσσης
** Ποδοσφαιρική Ένωση Βάδης
** Ποδοσφαιρική Ένωση Νότιας Βάδης
** Ποδοσφαιρική Ένωση Βυρτεμβέργης
** Ποδοσφαιρική Ένωση Βαυαρίας
* Νοτιοδυτική Περιφερειακή Ποδοσφαιρική Ένωση
** Ποδοσφαιρική Ένωση Ρηνανίας
** Ποδοσφαιρική Ένωση Σάαρλαντ
** Ποδοσφαιρική Ένωση Νοτιοδυτικής Γερμανίας
* Δυτική Γερμανική Ποδοσφαιρική Ένωση
** Ποδοσφαιρική Ένωση Μέσου Ρήνου
** Ποδοσφαιρική Ένωση Κάτω Ρήνου
** Ποδοσφαιρική και Αθλητική Ένωση Βεστφαλίας
* Βόρεια Γερμανική Ποδοσφαιρική Ένωση
** Ποδοσφαιρική Ένωση Βρέμης
** Ποδοσφαιρική Ένωση Αμβούργου
** Ποδοσφαιρική Ένωση Κάτω Σαξονίας
** Ποδοσφαιρική Ένωση Σλέσβιχ-Χόλσταϊν
* Βορειοανατολική Γερμανική Ποδοσφαιρική Ένωση
** Ποδοσφαιρική Ένωση Βρανδεμβούργου
** Ποδοσφαιρική Ένωση Βερολίου
** Ποδοσφαιρική Ένωση Μεκλεμβούργου-Δυτικής Πομερανίας
** Ποδοσφαιρική Ένωση Σαξονίας
** Ποδοσφαιρική Ένωση Σαξονίας-Άνχαλτ
** Ποδοσφαιρική Ένωση Θουριγγίας

## Λογότυπο
Το λογότυπο της ομοσπονδίας όπως έχει εξελιχθεί με το πέρασμα του χρόνου.


 DFB-Logo 1900.svg|1900–1926
 DFB-Logo 1945.svg|1926–1995
 Deutscher Fußball-Bund Logo 2008–2016.svg|2008–σήμερα


## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές ομοσπονδίες Γερμανίας
Κατηγορία:Ομοσπονδίες μέλη της ΟΥΕΦΑ
Βασιλική Ισπανική Ομοσπονδία Ποδοσφαίρου

Η **Βασιλική Ισπανική Ομοσπονδία Ποδοσφαίρου** (ισπανικά: *Real Federación Española de Fútbol*, RFEF) είναι το ανώτατο όργανο διοίκησης του ποδοσφαίρου στην Ισπανία. Ιδρύθηκε το 1913, αν και έχει ως άμεση προηγούμενή της την Ισπανική Ομοσπονδία Ποδοσφαιρικών Σωματείων, που ιδρύθηκε στις 14 Οκτωβρίου 1909. Είναι μέλος της FIFA, της UEFA και της ΔΟΕ.

Η έδρα της Ισπανικής Ποδοσφαιρικής Ομοσπονδίας βρισκόταν στην πρωτεύουσα της Ισπανίας, τη Μαδρίτη. Το 2003 η έδρα μεταφέρθηκε στη γειτονική πόλη του Λας Ρόθας και συγκεκριμένα στο κτιριακό συγκρότημα το οποίο ονομάζεται Θιουδάδ ντελ Φούτμπολ.

Οι πρώτοι σύλλογοι που συνεργάστηκαν με την ομοσπονδία ήταν η Μπαρτσελόνα, η Βίγο, η Ταρραγόνα, η Παμπλόνα, κ.α. Από τότε μέχρι σήμερα έχουν εγγραφεί χιλιάδες σύλλογοι. Συγκεκριμένα στις 30 Ιουνίου 2007 είχαν εγγραφεί 18.286 σύλλογοι και 697.195 ποδοσφαιριστές στον κατάλογο της Ποδοσφαιρικής Ομοσπονδίας, η οποία την καθιστά την αθλητική ομοσπονδία με τις περισσότερες εγγραφές στην Ισπανία.

## Έμβλημα
Το έμβλημα της Βασιλικής Ισπανικής Ομοσπονδίας Ποδοσφαίρου έχει αλλάξει μορφή με το πέρασμα του χρόνου. Στις αρχές του 1990, εν όψη του Μουντιάλ που θα διεξαγόταν στην Ιταλία, η ομοσπονδία δημοσίευσε ένα καινούριο λογότυπο με επηρροές από τα έργα τέχνης του Ζουάν Μιρό. Το 2021 παρουσιάστηκε ένα νέο λογότυπο, με πολύ πιο απλά στοιχεία εν σχέση με το προηγούμενο, σε μονόχρωμες εκδοχές.

## Δείτε επίσης
* Εθνική Ισπανίας

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές ομοσπονδίες Ισπανίας
Ισπανια
Ομοσπονδία Ποδοσφαίρου Ουρουγουάης

Η **Ομοσπονδία Ποδοσφαίρου της Ουρουγουάης** (ισπανικά: *Asociación Uruguaya de Fútbol*, AUF) είναι το ανώτατο όργανο διοίκησης του ποδοσφαίρου στην Ουρουγουάη. Ιδρύθηκε στις 30 Μαρτίου του 1900, είναι ιδρυτικό μέλος της CONMEBOL, και είναι υπεύθυνη για την οργάνωση των εθνικών πρωταθλημάτων ποδοσφαίρου. Οι εθνικές ομάδες ανδρών και γυναικών βρίσκονται επίσης υπό τον έλεγχό της.

## Ιστορία
Ιδρύθηκε ως Ποδοσφαιρικός Σύνδεσμος Ουρουγουάης (The Uruguay Association Football League) στις 30 Μαρτίου του 1900, με πρωτοβουλία του Ενρίκε Κάντιντο Λίχτενμπεργκερ, ηγέτη της Άλμπιον, που έστειλε προσκλήσεις στις Σεντράλ Ουρουγουάη Ρέιλγουεϊ Κρίκετ Κλουμπ (CURCC), Ντέουσερ Φούσμπαλ Κλουμπ και Ουρουγουάη Αθλέτικ Κλουμπ για να σχηματίσουν το νέο σύνδεσμο. Αυτές οι τέσσερις ομάδες ήταν τα ιδρυτικά σωματεία του συνδέσμου, και με τη σειρά τους, οι ομάδες που συμμετείχαν στο πρώτο πρωτάθλημα ποδοσφαίρου της Ουρουγουάης, που διεξήχθη εκείνο το έτος. Ο πρώτος πρόεδρος ήταν ο Πέδρο Σάρτερ, της CURCC.

Το 1915, με πρωτοβουλία του τότε προέδρου του συνδέσμου, Δρ. Χουάν Μπλένγιο Ρόκα, μετονομάστηκε σε Ομοσπονδία Ποδοσφαίρου Ουρουγουάης (AUF) και το 1916, μαζί με τις ποδοσφαιρικές ομοσπονδίες της Αργεντινής, της Βραζιλίας και της Χιλής, συνέβαλε στην ίδρυση της Νοτιοαμερικανικής Συνομοσπονδίας Ποδοσφαίρου (CONMEBOL) και επτά χρόνια αργότερα, έγινε μέλος της Διεθνούς Ποδοσφαιρικής Ομοσπονδίας (FIFA). Το 1922, προέκυψε σχίσμα μέσα στην ομοσπονδία, ενώ οι αντιφρονούντες αποφάσισαν να ιδρύσουν μια νέα ομοσπονδία, την Ουρουγουανή Ομοσπονδία Ποδοσφαίρου (FUF). Αυτή η κατάσταση κράτησε μέχρι το 1926, όταν, μετά την παρέμβαση της κυβέρνησης της Ουρουγουάης, οι AUF και FUF συγχωνεύθηκαν σε μια ενιαία ομοσπονδία.

## Διοργανώσεις
Η Ομοσπονδία Ποδοσφαίρου της Ουρουγουάης διοργανώνει τα δύο επαγγελματικά πρωταθλήματα της Πριμέρα Ντιβισιόν και της Σεγούντα Ντιβισιόν, όπως και το ερασιτεχνικό πρωτάθλημα της Σεγούντα Ντιβισιόν, με συμμετοχή ερασιτεχνικών ομάδων από τη μητροπολιτική περιοχή του Μοντεβιδέο. Για τους ερασιτεχνικούς συλλόγους από την υπόλοιπη χώρα είναι ο Οργανισμός Ποδοσφαίρου Εσωτερικού, ανεξάρτητος οργανισμός που συνεργάζεται με την Ομοσπονδία Ποδοσφαίρου Ουρουγουάης.

Στο ποδόσφαιρο γυναικών η Ομοσπονδία Ποδοσφαίρου Ουρουγουάης δημιούργησε το πρωτάθλημα της Πριμέρα Ντιβισιόν, το οποίο λαμβάνει χώρα κάθε χρόνο από το 1997. Σε συνεργασία με την Ένωση Ποδοσφαίρου Εσωτερικού διοργάνωσε εθνικό πρωτάθλημα με τίτλο Εθνικό Πρωτάθλημα Ποδοσφαίρου Γυναικών, το οποίο κράτησε μόνο για δύο περιόδους (2001 και 2003).

## Εικόνες

Αρχείο:Sede Asociación Uruguaya de Fútbol.png|Το κτήριο όπου στεγάζεται η έδρα της ομοσπονδίας, στο Μοντεβιδέο
Αρχείο:Stade Centenario Montevideo Uruguay.JPG|Όψη του σταδίου «Σεντενάριο», έδρας της εθνικής ομάδας


## Παραπομπές


## Εξωτερικοί σύνδεσμοι

* 

Κατηγορία:Ποδοσφαιρικές ομοσπονδίες Ουρουγουάης
Κατηγορία:Μέλη του Τάγματος της Αξίας της FIFA
Ιταλική Ομοσπονδία Ποδοσφαίρου

Η **Ιταλική Ομοσπονδία Ποδοσφαίρου** (ιταλικά: *Federazione Italiana Giuoco Calcio*, FIGC), είναι το ανώτατο όργανο διοίκησης του ποδοσφαίρου στην Ιταλία. Εδρεύει στη Ρώμη, ενώ το ομοσπονδιακό τεχνικό αθλητικό κέντρο βρίσκεται στη Φλωρεντία στην περιοχή Κοβερτσιάνο.

Είναι υπεύθυνη για τις εθνικές ομάδες ανδρών, γυναικών και νέων. Εποπτεύει τα επαγγελματικά πρωταθλήματα ποδοσφαίρου (από τη Σέριε Α και το Κύπελλο Ιταλίας μέχρι τη Σέριε Β) ενώ οι κατηγορίες από τη Σέριε Δ μέχρι και τα επαρχιακά πρωταθλήματα, δεν ανήκουν στη δικαιοδοσία της. Η FIGC είναι επίσης συνδεδεμένη με τον Ιταλικό Σύνδεσμο Διαιτητών (Associazione Italiana Arbitri - AIA) ο οποίος ορίζει διαιτητές και βοηθούς διαιτητές για τις διοργανώσεις της Ομοσπονδίας.

## Λογότυπο
Βασικό στοιχείο του λογότυπου της ομοσπονδίας είναι το μπλε χρώμα, το οποίο προέρχεται από το βασιλικό οίκο της Σαβοΐας και τη σημαία του Βασιλείου της Ιταλίας, περίοδος κατά την οποία ιδρύθηκε η Ιταλική Ομοσπονδία Ποδοσφαίρου. Το πρώτο σήμα που αντιπροσώπευε το ποδόσφαιρο της Ιταλίας ήταν το έμβλημα της Σαβοΐας. Μεταπολεμικά, χρησιμοποιήθηκε ένα σήμα με τα χρώματα της σημαίας της Ιταλίας. Η αναγραφή «ITALIA» στο άνω μέρος του θυρεού εμφανίστηκε το 1952.

Το λογότυπο είχε κυκλική μορφή το 1974, στο οποίο εμπεριέχονταν τα στοιχεία της σημαίας της Ιταλίας, ενώ το 1982 εμφανίστηκε η αναγραφή «FIGC». Με την ίδια κυκλική μορφή, το λογότυπο του 1984 παρουσίαζε τρία αστέρια μαζί με τα υπόλοιπα στοιχεία. Η μορφή του λογότυπου άλλαξε το 1992, όταν η Πατρίτσια Πατατσίνι σχεδίασε ένα παραλληλόγραμμο με τα προϋπάρχοντα στοιχεία και έναν κύκλο πάνω αριστερά. Το λογότυπο πήρε τη μορφή ασπίδας το 2000, ενώ το 2007 τα αστέρια έγιναν τέσσερα. Ένα νέο λογότυπο παρουσιάστηκε το 2017, με τα αστέρια εκτός της ασπίδας.


 FIGC Logo 2017.svg|2017 - 2021


## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ποδοσφαιρικές ομοσπονδίες Ιταλίας
Κατηγορία:Ομοσπονδίες μέλη της ΟΥΕΦΑ
Αμέλ Μαρδούκ

Ο **Αμέλ Μαρδούκ**, ήταν βασιλιάς της Βαβυλώνας (562 π.Χ. - 560 π.Χ. ) γιος και διάδοχος του Ναβουχοδονόσορα. Δεν έχουν διασωθεί επιγραφές για την βασιλεία του, ότι γνωρίζουμε γι'αυτόν προέρχεται από διάφορους αρχαίους ιστορικούς όπως ο Βαβυλώνιος Βεροσσός, ο Ιουδαίος Ιώσηπος και η Βίβλος. Ο Βεροσσός γράφει ότι δολοφονήθηκε από συνωμοσία εναντίον του, που οργάνωσε ο διάδοχος και γαμπρός του Νεργκάλ σαρεζέρ. Επίσης γράφει ότι κυβέρνησε με έναν ανόσιο τρόπο που εξόργισε την ιερατική τάξη. Οι μεταρρυθμίσεις του καταγράφονται από τη Βίβλο όπου αναφέρεται με το όνομα Εβίλ Μεροδάχ ο οποίος ελευθέρωσε τον βασιλιά του Ιούδα Ιεχονία απόγονο του Δαβίδ ο οποίος είχε φυλακιστεί άδικα από τον πατέρα του Ναβουχοδονόσορα. Ο Ιώσηπος λέει ότι ο Ιεχονίας φυλακίστηκε από τον Ναβουχοδονόσορα λόγω εξέγερσης εναντίον του αλλά απελευθερώθηκε από τον γιό του Αμέλ Μαρδούκ.

## Παραπομπές


## Πηγές
*Hirsch, E.G. et al. Evil-Merodach in Singer, Isidore; Adler, Cyrus; (eds.) et al. (1901–1906) The Jewish Encyclopedia. Funk and Wagnalls, New York. LCCN 16-014703
*Oded, B. Evil-Merodach in Skolnik, F., & Berenbaum, M. (2007). Encyclopaedia Judaica, vol. 6, Detroit: Macmillan Reference USA in association with the Keter Pub. 
House.
*Sack, R.H. Evil-Merodach in Freedman, et al. (1992). Anchor Bible Dictionary, vol. 2, New York: Doubleday.

Κατηγορία:Βασιλείς της Βαβυλώνας
Νεριγκλισσάρ

**Νεργκάλ σαρεζέρ** ή **Νεριγκλισσάρ**, βασιλιάς της Βαβυλώνας (560 - 556 π.χ.) γαμπρός του βασιλιά της Βαβυλώνας Ναβουχοδονόσορα λόγω του γάμου του με την κόρη του. Ωστόσο δολοφόνησε τον γιό του Ναβουχοδονόσορα Αμέλ Μαρδούκ καταλαμβάνοντας τον θρόνο. Πιθανότατα δεν ήταν Χαλδαίος και δεν είχε καμιά συγγένεια εξ αίματος με τον Ναβουχοδονόσορα, τον διαδέχθηκε ο ανήλικος γιος του Λαβασί Μαρδούκ.

## Εξωτερικοί σύνδεσμοι
*ΤΑ ΧΡΟΝΙΚΑ ΤΗΣ ΒΑΒΥΛΩΝΑΣ 

Κατηγορία:Βασιλείς της Βαβυλώνας
Λαβασί Μαρδούκ

Ο **Λαβασί Μαρδούκ**, ήταν βασιλιάς της Βαβυλώνας (556 π.χ.) γιος και διάδοχος του βασιλιά της Βαβυλώνας Νεριγκλισσάρ. Ήταν ανήλικο παιδί όταν ανέβηκε στον θρόνο. Καταγράφεται ως Χαλδαίος λόγω της μητέρας του που ήταν κόρη του Ναβουχοδονόσορα. Ανίκανος να κυβερνήσει δολοφονήθηκε μόλις 9 μήνες μετά την άνοδο του στον θρόνο και τον διαδέχθηκε ο Ναβονίδης Ασσυριακής καταγωγής.

## Εξωτερικοί σύνδεσμοι
ΤΑ ΧΡΟΝΙΚΑ ΤΗΣ ΒΑΒΥΛΩΝΑΣ 

Κατηγορία:Βασιλείς της Βαβυλώνας
2828 Ίκου-Τούρσο

Ο **`Ικου-Τούρσο (Iku-Turso)** είναι ένας αστεροειδής, που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,953. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του από το ομώνυμο κακό θαλάσσιο τέρας της φινλανδικής μυθολογίας.

## Φυσικά χαρακτηριστικά
Τα φυσικά χαρακτηριστικά του `Ικου-Τούρσο είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ικου-Τουρσο
2829 Μπομπχόουπ

μικρογραφία|3D μοντέλο του αστεροειδούς 2829 Μπομπχόουπ
Ο **Μπομπχόουπ (Bobhope)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,3. Ανακαλύφθηκε το 1948 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ, και πήρε το όνομά του προς τιμή του βρετανικής καταγωγής Αμερικανού κωμικού Μπομπ Χόουπ.

## Φυσικά χαρακτηριστικά
Η μέση διάμετρος του Μπομπχόουπ εκτιμάται σε 38,25 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,092 ± 0,013. Ο Μπομπχόουπ περιστρέφεται γύρω από τον εαυτό του μία φορά κάθε 4,5 ως 7,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπομπχοουπ
Συνομοσπονδία Ποδοσφαίρου Βραζιλίας

Η **Συνομοσπονδία Ποδοσφαίρου Βραζιλίας** (Πορτογαλικά: *Confederação Brasileira de Futebol - CBF*) είναι το ανώτατο όργανο διοίκησης του ποδοσφαίρου στη Βραζιλία. Ιδρύθηκε στις 20 Αυγούστου του 1914 ως Συνομοσπονδία Αθλητισμού Βραζιλίας (CBD).

Η σημερινή CBF είναι υπεύθυνη για τη διοργάνωση των πρωταθλημάτων σε εθνικό επίπεδο, όπως τα πρωταθληματα Βραζιλίας της Σέριε A, B, Γ και Δ, καθώς και το Κύπελλο Βραζιλίας. Επίσης, στις 29 Σεπτεμβρίου του 2007, ανακοινώθηκε ότι η CBF θα ξεκινούσε διοργανώσεις πρωταθλήματος και κυπέλλου γυναικών τον Οκτώβριο του 2007, μετά από πίεση του προέδρου της FIFA, Σεπ Μπλάτερ, κατά τη διάρκεια του Παγκοσμίου Κυπέλλου Γυναικών 2007 στην Κίνα. Ακόμη, είναι υπεύθυνη για τις εθνικές ομάδες ανδρών (πέντε φορές παγκόσμιοι πρωταθλητές), γυναικών (δύο φορές παγκόσμιες φιναλίστ) και νέων της Βραζιλίας.

Η Συνομοσπονδία Ποδοσφαίρου Βραζιλίας έχει την έδρα της στο Ρίο ντε Τζανέιρο. Η συνομοσπονδία διαθέτει κέντρο εκπαίδευσης, το οποίο ονομάζεται *Granja Comary* και βρίσκεται στην Τερεσόπολις.

## Έμβλημα
Το έμβλημα της Συνομοσπονδίας Ποδοσφαίρου Βραζιλίας συνοδεύεται από την επιγραφή «BRASIL» στο κάτω μέρος.

## Μέλη
* Ομοσπονδία Ποδοσφαίρου Πολιτείας Άκρε
* Ομοσπονδία Ποδοσφαίρου Αλαγκόας
* Ομοσπονδία Ποδοσφαίρου Αμαπά
* Ομοσπονδία Ποδοσφαίρου Αμαζόνας
* Ομοσπονδία Ποδοσφαίρου Μπαΐα
* Ομοσπονδία Ποδοσφαίρου Σεαρά
* Ομοσπονδία Ποδοσφαίρου Μπραζιλιένσε
* Ομοσπονδία Ποδοσφαίρου Πολιτείας Εσπίριτο Σάντο
* Ομοσπονδία Ποδοσφαίρου Γκοϊάς
* Ομοσπονδία Ποδοσφαίρου Μαρανιάο
* Ομοσπονδία Ποδοσφαίρου Μάτο Γκρόσο
* Ομοσπονδία Ποδοσφαίρου Μάτο Γκρόσο ντο Σουλ
* Ομοσπονδία Ποδοσφαίρου Μίνας Ζεράις
* Ομοσπονδία Ποδοσφαίρου Παρά
* Ομοσπονδία Ποδοσφαίρου Παραΐμπα
* Ομοσπονδία Ποδοσφαίρου Παρανά
* Ομοσπονδία Ποδοσφαίρου Περναμπούκο
* Ομοσπονδία Ποδοσφαίρου Πιαουί
* Ομοσπονδία Ποδοσφαίρου Πολιτείας Ρίο ντε Τζανέιρο
* Ομοσπονδία Ποδοσφαίρου Ρίο Γκράντε ντο Νόρτε
* Ομοσπονδία Ποδοσφαίρου Ρίο Γκράντε ντο Σουλ
* Ομοσπονδία Ποδοσφαίρου Πολιτείας Ροντόνια
* Ομοσπονδία Ποδοσφαίρου Ροράιμα
* Ομοσπονδία Ποδοσφαίρου Σάντα Καταρίνα
* Ομοσπονδία Ποδοσφαίρου Σάο Πάολο
* Ομοσπονδία Ποδοσφαίρου Σερζίπε
* Ομοσπονδία Ποδοσφαίρου Τοκαντίνς

## Παραπομπές


## Εξωτερικοί σύνδεσμοι

* 

Κατηγορία:Ποδοσφαιρικές ομοσπονδίες Βραζιλίας
2830 Γκρήνουιτς

μικρογραφία|3D μοντέλο του αστεροειδούς 2830 Γκρήνουιτς
Ο **Γκρήνουιτς (Greenwich)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,64. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του ομώνυμου δήμου του Λονδίνου, γνωστού από το Αστεροσκοπείο του Γκρήνουιτς.

Αξιοσημείωτη είναι η μεγάλη κλίση της τροχιάς του Γκρήνουιτς ως προς την εκλειπτική, πάνω από 25 μοίρες.

## Φυσικά χαρακτηριστικά
Ο φασματικός τύπος του Γκρήνουιτς είναι **S** (λιθώδης). Ο Γκρήνουιτς περιστρέφεται γύρω από τον εαυτό του μία φορά κάθε 17 ως 31 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκρηνουιτς
2832 Λάντα

Η **Λάντα (Lada)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1975 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από την υποθετική ομώνυμη σλαβική θεά της χαράς, της αρμονίας, της νεότητας, του έρωτα και της ομορφιάς.

## Φυσικά χαρακτηριστικά
Τα κυρίως φυσικά χαρακτηριστικά της Λάντα είναι άγνωστα. Η Λάντα περιστρέφεται γύρω από τον εαυτό της μία φορά κάθε 6 ως 10,5 ώρες περίπου

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λαντα
2833 Ραντίστσεφ

μικρογραφία|Η τροχιά του αστεροειδούς 2833 Ραντίστσεφ
Ο **Ραντίστσεφ (Radishchev)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1978 από τη Σοβιετική αστρονόμο Λιουντμίλα Τσερνίχ και τον σύζυγό της, αστρονόμο Νικολάι Τσερνίχ, που παρατηρούσαν από το Ναουτσνί της Κριμαίας, και πήρε το όνομά του προς τιμή του Ρώσου συγγραφέα Αλεξάνδρου Ραντίστσεφ.

## Φυσικά χαρακτηριστικά
Τα φυσικά χαρακτηριστικά του Ραντίστσεφ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ραντιστσεφ
2834 Κρίστυ Κάρολ

Ο **Κρίστυ Κάρολ (Christy Carol)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1980 από την Αμερικανίδα αστρονόμο Καρολίν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ από τους Έλινορ Χέλιν και Σελτ Μπας. Η Σουμέικερ του έδωσε το όνομα της κόρης της, της Κριστίν Κάρολ Γούνταρντ (*Christine Carol Woodard*).

## Φυσικά χαρακτηριστικά
Ο φασματικός τύπος του Κρίστυ Κάρολ είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κριστυ Καρολ
2835 Ρυόμα

Ο **Ρυόμα (Ryoma)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,10. Ανακαλύφθηκε το 1982 από τον Ιάπωνα αστρονόμο Τσουτόμου Σέκι, που παρατηρούσε από το Γκεϊσέι, και πήρε το όνομά του προς τιμή του σαμουράι και πολιτικού Σακαμότο Ρυόμα.

## Φυσικά χαρακτηριστικά
Η μέση διάμετρος του Ρυόμα εκτιμάται σε 25,16 ± 2,5 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0404 ± 0,010.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ρυομα
Yle TV2

Το κανάλι **Yle TV2** είναι το δεύτερο εθνικό κανάλι του φινλανδικού φορέα YLE. Το Yle TV2 ξεκίνησε να εκπέμπει το 1965. Προβάλλει παιδικές σειρές, αθλητικά προγράμματα και ειδήσεις. Τα *αδερφικά* κανάλια είναι τα: Yle TV1, Yle Fem, Yle Teema και Yle HD. Το κανάλι μεταδίδεται επίγεια αλλά και δορυφορικά από τον δορυφόρο Thor 3, στην συχνότητα 12.054 GHz και πόλωση οριζόντια (Horizontial).

## Επίσημη ιστοσελίδα
* 

Κατηγορία:Τηλεοπτικοί σταθμοί της Φινλανδίας
Yle Fem

Το **Yle Fem** (στα ελληνικά αποδίδεται ως Yle πέντε) ήταν ένα κανάλι από την φινλανδική εταιρία YLE το οποίο μετέδιδε τα προγράμματα στην σουηδική γλώσσα. Περίπου το 5% του πληθυσμού της Φινλανδίας έχουν ως μητρική γλώσσα την Σουηδική.

Παλιά το κανάλι ήταν γνωστό ως YLE FST5, δηλαδή Σουηδική τηλεόραση της Φινλανδίας. Το κανάλι άρχισε να εκπέμπει στις 27 Αυγούστου 2001. Το κανάλι μεταδιδόταν επίγεια και δορυφορικά από τον δορυφόρο Thor 3. Στις 24 Απριλίου 2017 το κανάλι συγχωνεύθηκε με το Yle Teema, δημιουργώντας ένα ενιαίο κανάλι με τίτλο Yle Teema & Fem. 

## Επίσημη ιστοσελίδα
* 

Κατηγορία:Τηλεοπτικοί σταθμοί της Φινλανδίας